অমিত শাহ বলেন, শিগগিরই সংসদে সিটিজেনশিপ অ্যামেন্ডমেন্ট বিল ২০১৬ আনা হচ্ছে। লোকসভা ও রাজ্যসভায় নাগরিকত্ব বিল পেশ করা হবে। এই বিলে পাকিস্তান, আফগানিস্তান ও বাংলাদেশের শরণার্থীদের নাগরিকত্ব দেয়ার প্রস্তাব রয়েছে। অবশ্য অমিত শাহর সভায় এ বক্তব্য ও শরণার্থীদের নিয়ে প্রস্তাব সম্পর্কে তীব্র প্রতিক্রিয়া ব্যক্ত করেছে পশ্চিমবঙ্গের শাসক দল তৃণমূল কংগ্রেস। দলটির মুখপাত্র ডেরেক ও ব্র্যায়েন অভিযোগ করে বলেন, শরণার্থী নামের আড়ালে আসলে সংখ্যালঘু মুসলমানদের ভারত থেকে তাড়িয়ে দিতে চাইছে বিজেপি। গো-সংরক্ষণের নামে গণপিটুনি দিয়ে মুসলমানদের খুন করা হচ্ছে।